আলাপ:আসপাসিয়া - Wikipedia

# আলাপ:আসপাসিয়া

### উইকিপিডিয়া, মুক্ত বিশ্বকোষ থেকে

মিলেতুস এর চেয়ে মিলেটাস শব্দটিই প্রচলিত। -- মুহাম্মদ ০৫:৫১, ১৮ নভেম্বর ২০০৬ (UTC)

  কোথায় "প্রচলিত"? কোনো বাংলাদেশী/বাঙালি গ্রিক "বিশেষজ্ঞের" রচনাতে? বাংলাদেশে এরকম গ্রিক বিশেষজ্ঞ কি আদৌ কেউ আছেন? সত্যিই বিশেষজ্ঞ, নাকি "বিশেষ অজ্ঞ"? --অর্ণব (আলাপ | অবদান) ০৬:২৭, ১৮ নভেম্বর ২০০৬ (UTC)
    আমি বিভিন্ন বইয়ে মিলেটাস পেয়েছি। নামগুলো মনে করতে পারছিনা। অবশ্য সেগুলোতে ভুল থাকাই স্বাভাবিক। যদি গ্রীক উচ্চারণ মিলেতুস হয়ে থাকে তাহলে তো অবশ্যই তা-ই গ্রহণযোগ্য। -- মুহাম্মদ ০৭:১৩, ১৮ নভেম্বর ২০০৬ (UTC)
      যেহেতু আমি শব্দটি যোগ করেছি, তাই ব্যাখ্যা দেই। এই শব্দের উচ্চারণ কী হবে, তা নিয়ে আমার বিন্দু মাত্র ধারণা নাই। ইংরেজি হতে খালি নিবন্ধটির জন্য শুরুর প্যারাগ্রাফ অনুবাদের সময় এটার উচ্চারণ আন্দাজেই দিয়েছি, শুদ্ধ অশুদ্ধ সম্পর্কে যিনি জানেন তিনি দয়া করে ঠিক করে দিলে বাধিত হব। --রাগিব (আলাপ | অবদান) ০৭:৩১, ১৮ নভেম্বর ২০০৬ (UTC)
        আন্দাজে উচ্চারণ যোগ করা মোটেই কোন দোষের কিছু নয়। নাই মামার চেয়ে কানা মামা ভাল। আমাদের বিভিন্ন ভাষার উচচারণ সংক্রান্ত নীতি আর সহায়িকা পাতাগুলো তৈরি হয়ে গেলেই এই ভুল বোঝাবুঝিগুলো আশা করি অনেক দূর হয়ে যাবে। --অর্ণব (আলাপ | অবদান) ০৮:৫৩, ১৮ নভেম্বর ২০০৬ (UTC)

আমরা ৫০/৫১ টা অক্ষর নিয়া যদি ত/ট উচ্চারন করতে পারেনা যারা তাদের দলে যোগ দেই, তাহলে আমাদের বর্ন সংখ্যা ৩০ বা তার কমে নিয়ে আসা উচিত। আর গ্রিকরা তাদের সময়ে (1000-3000 BC)কি উচ্চারন করত তাতো আমরা এখন জানতে পারছিনা, কারন ভাষা সময়ের সাথে পরিবর্তন হয়। --Mamun2a ০৭:৩৮, ১৮ নভেম্বর ২০০৬ (UTC)

  অবশ্যই জানি, কারণ প্রাচীন গ্রিক oral tradition-এর মাধ্যমে ধরে রাখা হয়েছে। ঠিক যেমন সংস্কৃত ভাষার শুদ্ধ উচ্চারণ এখনো ধরে রাখা হয়েছে। যার জানার সে ঠিকই জানে। আর প্রাচীন গ্রিক শব্দগুলো আধুনিক গ্রিকে যেভাবে উচ্চারণ করা হয়, সেটা জানাও সম্ভব। এটা গুগল আর ইন্টারনেটের যুগ। গুগলে একটা ইন্টারনেট সার্চ দিলেই IPA transcription দেখে বেশির ভাগ শুদ্ধ উচ্চারণ এক মিনিটেই জানা যায়। --অর্ণব (আলাপ | অবদান) ০৮:৫৩, ১৮ নভেম্বর ২০০৬ (UTC)

উচ্চারণ সংক্রান্ত ভিন্ন দৃষ্টি ভঙ্গির কারণে একই নিবন্ধ ভিন্ন নামে থাকার সম্ভাবনা বেড়ে যাচ্ছে। আমি উইকিপেডিয়া আলাপ:উইকিপ্রকল্প জীবনী-তে এই ব্যাপারে একটা বার্তা রেখেছি। অনুগ্রহ করে দেখে একটু ঠিক করে দেবেন। উচ্চারণ নিয়ে এই বিভ্রাটের পিছনে আমাদের গণ মাধ্যমও কিছুটা দায়ী বলে আমার মনে হয়।--রাজিবুল ০৮:০৭, ১৮ নভেম্বর ২০০৬ (UTC)

  বিদেশী শব্দের উচ্চারণের ব্যাপারে আমাদের গণমাধ্যম সম্পর্কে যত কম বলা যায় ততই ভাল। আসলে গণমাধ্যমকে দোষ দিয়েও লাভ নেই। আসল সমস্যা শিক্ষাব্যবস্থায়। যাই হোক, আবারও, নাই মামার চেয়ে কানা মামা ভাল। মিলেটাস বা মাইলেটাস নামেও যদি কেউ গ্রিক সভ্যতা সম্পর্কে শেখে তাতে ক্ষতি নাই। কিন্তু একটা authoritative বিশ্বকোষে এর চেয়ে অনেক উঁচু মান প্রত্যাশা করাটাও স্বাভাবিক। --অর্ণব (আলাপ | অবদান) ০৮:৫৩, ১৮ নভেম্বর ২০০৬ (UTC)

'http://bn.wikipedia.org../../../%E0%A6%86/%E0%A6%B8/%E0%A6%AA/%E0%A6%86%E0%A6%B2%E0%A6%BE%E0%A6%AA%7E%E0%A6%86%E0%A6%B8%E0%A6%AA%E0%A6%BE%E0%A6%B8%E0%A6%BF%E0%A6%AF%E0%A6%BC%E0%A6%BE.html' থেকে আনীত

##### Views

- নিবন্ধ
- আলোচনা
- বর্তমান সংশোধন

##### অনুসন্ধান